Preporuka za ODLUKU VIJEĆA o pristupanju Hrvatske Konvenciji od 23. srpnja 1990. o ukidanju dvostrukog oporezivanja u vezi s usklađivanjem dobiti povezanih poduzeća /* COM/2013/0586 final/2 - 2013/0308 (CNS) */





OBRAZLOŽENJE Člankom 3. stavkom 4. 2011 Akta o pristupanju Hrvatske Europskoj uniji predviđeno je da Hrvatska pristupa konvencijama i protokolima navedenima u Prilogu I. Aktu o pristupanju i da te konvencije i protokoli stupaju na snagu u odnosu na Hrvatsku na datum koji odredi Vijeće. U skladu s člankom 3. stavkom 5. Akta o pristupanju, Vijeće jednoglasno, na preporuku Komisije i nakon savjetovanja s Europskim parlamentom, odlučuje o svim prilagodbama potrebnima radi pristupanja Hrvatske konvencijama i protokolima i objavi prilagođenih tekstova u Službenom listu Europske unije. Popis konvencija i protokola iz Priloga I. Aktu o pristupanju uključuje Konvenciju 90/436/EEZ od 23. srpnja 1990. o ukidanju dvostrukog oporezivanja u vezi s usklađivanjem dobiti povezanih poduzeća (Arbitražna konvencija), Konvenciju od 21. prosinca 1995. o pristupanju Austrije, Finske i Švedske Arbitražnoj konvenciji, Protokol od 25. svibnja 1999. o izmjeni Arbitražne konvencije te Konvenciju od 8. prosinca 2004. o pristupanju Češke, Estonije, Cipra, Latvije, Litve, Mađarske, Malte, Poljske, Slovenije i Slovačke Arbitražnoj konvenciji. Arbitražna konvencija izmijenjena je Protokolom od 25. svibnja 1999. te Konvencijama od 21. prosinca 1995. i 8. prosinca 2004. Bugarska i Rumunjska pristupile su Arbitražnoj konvenciji na temelju Akta o pristupanju iz 2005. Odlukom 2008/492/EZ od 23. lipnja 2008. izvršene su prilagodbe potrebne radi pristupanja Bugarske i Rumunjske Arbitražnoj konvenciji i utvrđen datum njezina stupanja na snagu kako je izmijenjena u odnosu na Bugarsku i Rumunjsku. Svrha je Preporuke Komisije za Odluku Vijeća izvršiti prilagodbe potrebne radi pristupanja Hrvatske Arbitražnoj konvenciji i utvrditi datum njezina stupanja na snagu kako je izmijenjena u odnosu na Hrvatsku u skladu s člankom 3. stavcima 4. i 5. Akta o pristupanju iz 2011. 2013/0308 (CNS) Preporuka za ODLUKU VIJEĆA o pristupanju Hrvatske Konvenciji od 23. srpnja 1990. o ukidanju dvostrukog oporezivanja u vezi s usklađivanjem dobiti povezanih poduzeća VIJEĆE EUROPSKE UNIJE, uzimajući u obzir Ugovor o Europskoj uniji, uzimajući u obzir Ugovor o funkcioniranju Europske unije, uzimajući u obzir Ugovor o pristupanju Hrvatske, a posebno njegov članak 3. stavke 4. i 5., uzimajući u obzir preporuku Europske komisije[1], uzimajući u obzir mišljenje Europskog parlamenta[2], budući da: (1) Konvencija 90/436/EEZ[3] (dalje u tekstu „Arbitražna konvencija”) potpisana je u Bruxellesu 23. srpnja 1990., a stupila je na snagu 1. siječnja 1995. (2) Arbitražna konvencija izmijenjena je Protokolom[4] potpisanim 25. svibnja 1999., Konvencijom potpisanom 21. prosinca 1995.[5], Konvencijom potpisanom 8. prosinca 2004.[6] te odlukom 2008/492/EZ od 23. lipnja 2008.[7] (3) Člankom 3. stavkom 4. Akta o pristupanju iz 2011.[8] predviđeno je da Hrvatska pristupi konvencijama i protokolima sklopljenim između država članica navedenima u Prilogu I. Aktu o pristupanju. Oni trebaju stupiti na snagu u odnosu na Hrvatsku na datum koji odredi Vijeće. (4) U skladu s člankom 3. stavkom 5. Akta o pristupanju iz 2011., Vijeće donosi sve prilagodbe potrebne radi pristupanja tim konvencijama i protokolima i objavljuje prilagođene tekstove u Službenom listu Europske unije, DONIJELO JE OVU ODLUKU: Članak 1. Arbitražna konvencija mijenja se kako slijedi: (1) U članku 2. stavku 2. točke (i) do (xxvii) zamjenjuju se sljedećim: „(i) u Belgiji: (a) impôt des personnes physiques/personenbelasting; (b) impôt des sociétés/vennootschapsbelasting; (c) impôt des personnes morales/rechtspersonenbelasting; (d) impôt des non-résidents/belasting der niet-verblijfhouders; (e) taxe communale et la taxe d'agglomération additionnelles à l'impôt des personnes physiques/aanvullende gemeentebelasting en agglomeratiebelasting op de personenbelasting; (ii) u Bugarskoj: (a) данък върху доходите на физическите лица; (b) корпоративен данък; (iii) u Češkoj Republici: (a) daň z přijmů fyzických osob; (b) daň z přijmů právnických osob; (iv) u Danskoj: (a) indkomstskat til staten; (b) den kommunale indkomstskat; (c) den amtskommunale indkomstskat; (v) u Njemačkoj: (a) Einkommensteuer; (b) Koerperschaftsteuer; (c) Gewerbesteuer, u mjeri u kojoj se taj porez temelji na poslovnoj dobiti; (vi) u Estoniji: (a) tulumaks; (vii) u Irskoj: (a) Cáin Ioncaim; (b) Cáin Chorparáide; (viii) u Grčkoj: (a) φόρος εισοδήματος φυσικών προσώπων; (b) φόρος εισοδήματος νομικών προσώπων; (c) εισφορά υπέρ των επιχειρήσεων ύδρευσης και αποχέτευσης; (ix) u Španjolskoj: (a) Impuesto sobre la Renta de las Personas Fisicas; (b) Impuesto sobre Sociedades; (c) Impuesto sobre la Renta de no Residentes; (x) u Francuskoj: (a) impôt sur le revenu; (b) impôt sur les sociétés; (xi) u Hrvatskoj: (a) porez na dohodak; (b) porez na dobit; (xii) u Italiji: (a) imposta sul reddito delle persone fisiche; (b) imposta sul reddito delle società; (c) imposta regionale sulle attività produttive; (xiii) na Cipru: (a) Φόρος Εισοδήματος; (b) Έκτακτη Εισφορά για την Άμυνα της yημοκρατίας; (xiv) u Latviji: (a) uzħēmumu ienākuma nodoklis; (b) iedzīvotāju ienākuma nodoklis; (xv) u Litvi: (a) Gyventojų pajamų mokestis; (b) Pelno mokestis; (xvi) u Luksemburgu: (a) impôt sur le revenu des personnes physiques; (b) impôt sur le revenu des collectivités; (c) impôt commercial, in so far as this tax is based on trading profits; (xvii) u Mađarskoj: (a) személyi jövedelemadó; (b) társasági adó; (c) osztalékadó; (xviii) na Malti: (a) taxxa fuq l-income; (xix) u Nizozemskoj: (a) inkomstenbelasting; (b) vennootschapsbelasting; (xx) u Austriji: (a) Einkommensteuer; (b) Körperschaftsteuer; (xxi) u Poljskoj: (a) podatek dochodowy od osób fizycznych; (b) podatek dochodowy od osób prawnych; (xxii) u Portugalu: (a) imposto sobre o rendimento das pessoas singulares; (b) imposto sobre o rendimento das pessoas colectivas; (c) derrama para os municípios sobre o imposto sobre o rendimento das pessoas colectivas; (xxiii) u Rumunjskoj: (a) impozitul pe venit; (b) impozitul pe profit; (c) impozitul pe veniturile obținute din România de nerezidenți; (xxiv) u Sloveniji: (a) dohodnina; (b) davek od dobička pravnih oseb; (xxv) u Slovačkoj: (a) daň z príjmov právnických osôb; (b) daň z príjmov fyzických osôb; (xxvi) u Finskoj: (a) valtion tuloverot/de statliga inkomstskatterna; (b) yhteisöjen tulovero/inkomstskatten för samfund; (c) kunnallisvero/kommunalskatten; (d) kirkollisvero/kyrkoskatten; (e) korkotulon lähdevero/källskatten å ränteinkomst; (f) rajoitetusti verovelvollisen lähdevero/källskatten för begränsat skattskyldig; (xxvii) u Švedskoj: (a) statlig inkomstskatt; (b) kupongskatt; (c) kommunal inkomstskatt; (xxviii) u Ujedinjenoj Kraljevini: (a) Income Tax; (b) Corporation Tax.” (2) U članku 3. stavku 1. popis se zamjenjuje sljedećim: „ – u Belgiji: De Minister van Financiën ili ovlašteni predstavnik, Le Ministre des Finances ili ovlašteni predstavnik, – u Bugarskoj: Министъра на финансите ili ovlašteni predstavnik, – u Češkoj Republici: Ministr financí ili ovlašteni predstavnik, – u Danskoj: Skatteministeren ili ovlašteni predstavnik, – u Njemačkoj: Der Bundesminister der Finanzen ili ovlašteni predstavnik, – u Estoniji: Rahandusminister ili ovlašteni predstavnik, – u Irskoj: The Revenue Commissioners ili ovlašteni predstavnik, – u Grčkoj: Ο Υπουργός των Οικονομικών ili ovlašteni predstavnik, – u Španjolskoj: El Ministro de Economía y Hacienda ili ovlašteni predstavnik, – u Francuskoj: Le Ministre des Finances ili ovlašteni predstavnik, – u Hrvatskoj: Ministar financija ili ovlašteni predstavnik, – u Italiji: Il Capo del Dipartimento per le Politiche Fiscali ili ovlašteni predstavnik, – na Cipru: Ο Υπουργός των Οικονομικών ili ovlašteni predstavnik, – u Latviji: Valsts ieņēmumu dienests, – u Litvi: Finansu ministras ili ovlašteni predstavnik, – u Luksemburgu: Le Ministre des Finances ili ovlašteni predstavnik, – u Mađarskoj: a pénzügyminiszter ili ovlašteni predstavnik, – na Malti: il-Ministru responsabbli għall-finanzi ili ovlašteni predstavnik, – u Nizozemskoj: De Minister van Financiën ili ovlašteni predstavnik, – u Austriji: Der Bundesminister der Finanzen ili ovlašteni predstavnik, – u Poljskoj: Minister Finansów ili ovlašteni predstavnik, – u Portugalu: O Ministro das Finanças ili ovlašteni predstavnik, – u Rumunjskoj: Preşedintele Agenţiei Naţionale de Administrare Fiscală ili ovlašteni predstavnik, – u Sloveniji: Ministrstvo za finance ili ovlašteni predstavnik, – u Slovačkoj: Minister financií ili ovlašteni predstavnik, – u Finskoj: Valtiovarainministeriö ili ovlašteni predstavnik, Finansministeriet ili ovlašteni predstavnik, – u Švedskoj: Finansministern ili ovlašteni predstavnik, – u Ujedinjenoj Kraljevini: The Commissioners of Inland Revenue ili ovlašteni predstavnik.” Članak 2. Tekstovi Arbitražne konvencije i Protokola od 25. svibnja 1999., zajedno s Konvencijama od 21. prosinca 1995. i 8. prosinca 2004. te Odlukom 2008/492/EZ sastavljeni na hrvatskom jeziku[9] vjerodostojni su pod istim uvjetima kao i verzije tih tekstova na drugim jezicima. Članak 3. Arbitražna konvencija, kako je izmijenjena Protokolom od 25. svibnja 1999., Konvencijama od 21. prosinca 1995. i 8. prosinca 2004., Odlukom 2008/492/EZ te ovom Odlukom, stupa na snagu na XXX[datum] između Hrvatske i svake od ostalih država članica Europske unije. Članak 4. Ova Odluka stupa na snagu na dan nakon njene objave u Službenom listu Europske unije. Sastavljeno u Bruxellesu, Za Vijeće Predsjednik [1] SL L […], […], str. […]. [2] SL L […], […], str. […]. [3] Konvencija od 23. srpnja 1990. o ukidanju dvostrukog oporezivanja u vezi s usklađivanjem dobiti povezanih društava (SL L 225, 20.8.1990., str. 10.) [4] Protokol o izmjeni Konvencije od 23. srpnja 1990. o ukidanju dvostrukog oporezivanja u vezi s usklađivanjem dobiti povezanih društava (SL C 202, 16.7.1999., str. 1.) [5] Konvencija o pristupanju Republike Austrije, Republike Finske i Kraljevine Švedske Konvenciji o ukidanju dvostrukog oporezivanja u vezi s usklađivanjem dobiti povezanih društava (SL C 26, 31.1.1996., str. 1.) [6] Konvencija o pristupanju Češke, Estonije, Cipra, Latvije, Litve, Mađarske, Malte, Poljske, Slovenije i Slovačke Konvenciji o ukidanju dvostrukog oporezivanja u vezi s usklađivanjem dobiti povezanih poduzeća (SL C 160, 30.6.2005, str. 1). [7] Odluka Vijeća od 23. lipnja 2008. o pristupanju Bugarske i Rumunjske Konvenciji od 23. srpnja 1990. o ukidanju dvostrukog oporezivanja u vezi s usklađivanjem dobiti povezanih društava (SL C 174, 03.07.2008., str. 1.). [8] Akt o uvjetima pristupanja Republike Hrvatske i prilagodbama Ugovora o Europskoj uniji, Ugovora o funkcioniranju Europske unije i Ugovora o osnivanju Europske zajednice za atomsku energiju (SL L 112, 24.4.2012, str. 21). [9] Tekstovi Konvencija i Protokola te Odluke 2008/492/EZ na hrvatskom jeziku objavit će se naknadno u Posebnom izdanju Službenog lista.